29.4.2020.

**Matematika**

Dragi moji,
jedno vrijeme ćemo se opet baviti geometrijom, ali nećemo zaboraviti sve što smo naučili o pisanom računanju i izvođenju više računskih radnji.

Vjerujem da svi imate kod kuće geometrijsku bilježnicu i geometrijski pribor jer bez njega sada nećete moći raditi.

Vaš današnji zadatak je ponoviti:

1. Koje geometrijske likove poznaješ? Imenuj ih.
2. Koja geometrijska tijela poznaješ? Imenuj ih.
3. Što je trokut?
4. Koje vrste trokuta poznaješ s obzirom na duljinu stranica?
5. Za koji trokut kažemo da je pravokutni trokut? Prisjeti se kako crtamo pravokutni trokut.
6. Što je opseg trokuta?
7. Koliko stranica ima kvadrat, a koliko pravokutnik?
8. Koliko pravih kutova ima kvadrat, a koliko pravokutnik?
9. Koja je razlika između pravokutnika i kvadrata?

Ništa ne piši. Samo ponovi. Koristi se udžbenikom i pripremi se za sutra

( geometrijski pribor + geometrijska bilježnica ).

Sretno!

**Hrvatski jezik**

Vjerujem da vam se svidjela priča Susjedi koji mi na daju spavati, V. Zemunić.

Jeste li poslušali pjev ptica? Sviđa li vam se?

Vaš današnji zadatak je pročitati priču još jednom ( možda će neki trebati i više puta).

U pisanku ćeš odgovoriti na pitanja uz tekst na str. 167. ( 7. i 10. ne rješavaj)

NASLOV: Susjedi koji mi ne daju spavati

 Vera Zemunić

Napiši redni broj pitanja i na sva pitanja odgovaraj potpunim rečenicama. Pazi na primjenu pravopisne norme (veliko slovo, rečenični znakovi, glasovi/slova Č i Ć, skupine glasova IJE, JE , E, I i sl.). Piši uredno.

 Sretno!

Zadaću mi predaj u četvrtak, 30.4.2020.

**TZK**

Ne zaboravi vježbati!

 Brini o svojem zdravlju. Učenici koji mi nisu predali listić samoprocjene iz TZK neka mi ga što prije pošalju.